25/01/2012 | Administración LocalMunicipal
Mesía
Aprobación definitiva da modificación do Regulamento de ficheiros de datos de carácter persoal

O Pleno do Concello, en sesión de 29 de novembro de 2011, acordou aprobar inicialmente a modificación do REGULAMENTO DE FICHEIROS DE DATOS DE CARÁCTER PERSOAL DO CONCELLO DE MESÍA MEDIANTE A CREACIÓN DOS FICHEIROS DE DATOS DE CARÁCTER PERSOAL DE “AXENTES DE PROMOCIÓN ECONÓMICA” E DE “PARTICIPANTES EN ACCIÓNS DE PROMOCIÓN DE EMPREGO”, someténdose o acordo a información pública polo prazo de trinta días hábiles mediante anuncio publicado no BOP n.º 233, do 9 de decembro de 2011, sen que houbera reclamacións ou suxestións, polo que, de acordo co artigo 49. c da Lei 7/1985, do 2 de abril, reguladora das bases de réxime local, se entende definitivamente adoptado o acordo. De conformidade co artigo 70.2 da Lei 7/1985, do 2 de abril, reguladora das bases de réxime local, publícase o texto íntegro da modificación ós efectos da súa entrada en vigor. “MODIFICACIÓN DO REGULAMENTO DE FICHEIROS DE DATOS DE CARÁCTER PERSOAL DO CONCELLO DE MESÍA MEDIANTE A CREACIÓN DOS FICHEIROS DE DATOS DE CARÁCTER PERSOAL DE “AXENTES DE PROMOCIÓN ECONÓMICA” E DE “PARTICIPANTES EN ACCIÓNS DE PROMOCIÓN DE EMPREGO” “Art.2.º.–Creación de ficheiros. Créanse no Concello de Mesía os ficheiros denominados: (.) 7. Axentes de promoción económica.8. Participantes en accións de promoción de emprego. ANEXO VII NOME DO FICHEIRO: “Axentes de promoción económica” a) Finalidade e usos previstos do ficheiro. Xestionar os datos do axente de promoción económica que presta servizo no Concello de Mesía, co fin de poder ser identificable polos usuarios aos que dirixe as súas accións. b) Persoas ou colectivos sobre os que se pretende obter datos de carácter persoal ou que resulten obrigados a subministralos. Axentes de emprego contratados polo Concello. c) Procedemento de recollida de datos. Os datos obteranse por medio de comunicación oral, escrita ou telemática, recolléndose nos distintos formularios cumprimentados polo/a traballador/a, tano en soporte papel como informático ou electrónico. d) Estrutura básica do ficheiro e tipo de datos Datos identificativos (nome, apelidos, DNI/NIE, enderezo, teléfono, email). e) Cesións de datos de carácter persoal e transferencias de datos a países terceiros Os datos de carácter persoal contidos neste ficheiro serán cedidos á Consellería de Traballo e Benestar, e ao C. E. E. I. Galicia S. A. (BIC Galicia). Así mesmo, poderán transferirse a outras administracións públicas cando sexa óbice para as materias da súa competencia. Non se prevé a cesión de ditos datos a países terceiros. En todo caos, a cesión de datos que contén este ficheiro sen necesidade de consentimento por parte da persoa afectada, só se realizará a favor doutras administracións públicas competentes na materia e ao abeiro do disposto na Lei orgánica 15/1999, de protección de datos de carácter persoal e no Real decreto 1720/2007, que aproba o Regulamento de desenvolvemento da dita lei. f) Órgano responsable do ficheiro. A persoa que exerza o posto de Alcaldía do Concello de Mesía, como responsable superior de todo o persoal e impulsor de todos os servizos administrativos; o dito ficheiro manterase, conservarase e actualizarase polos axentes de promoción económica. g) Dereitos de acceso, rectificación, cancelación e oposición. Os axentes de promoción económica, serán perante quen se poderán executar os dereitos de acceso, rectificación, cancelación e oposición destes datos. h) Sistema de tratamento. Mixto. i) Nivel de protección. As medidas de seguridade para este ficheiro son de carácter básico. ANEXO VIII NOME DO FICHEIRO: “Participantes en accións de promoción de emprego” a) Finalidade e usos previstos do ficheiro. Xestionar os datos das persoas asesoradas ou participantes en actividades de formación e apoio a emprendedores, empresarios e persoas en busca de emprego. b) Persoas ou colectivos sobre os que se pretende obter datos de carácter persoal ou que resulten obrigados a subministralos. Emprendedores, empresarios, persoas en busca de emprego, ou que queiran participantes en actividades de formación. c) Procedemento de recollida de datos. Os datos obteranse por medio de comunicación oral, escrita ou telemática, recolléndose nos distintos formularios cumprimentados polo/a persoa asesorada ou participante en actividades, tanto en soporte papel coma informáticos ou electrónico. d) Estrutura básica do ficheiro e tipo de datos. Datos identificativos (nome, apelidos, DNI/NIE, enderezo, teléfono, fax e email); datos do proxecto de creación de empresa (nome do proxecto, tipo, descrición, estado, data de inicio e fin). e) Cesións de datos de carácter persoal e transferencias de datos a países terceiros. Os datos de carácter persoal contidos neste ficheiro serán cedidos á Consellería de Traballo e Benestar, e ao C. E. E. I. Galicia S. A. (BIC Galicia). Así mesmo, poderán transferirse a outras administracións públicas cando sexa óbice para as materias da súa competencia. Non se prevé a cesión de ditos datos a países terceiros. En todo caos, a cesión de datos que contén este ficheiro sen necesidade de consentimento por parte da persoa afectada, só se realizará a favor doutras administracións públicas competentes na materia e ao abeiro do disposto na Lei orgánica 15/1999, de protección de datos de carácter persoal e no Real decreto 1720/2007, que aproba o Regulamento de desenvolvemento da dita lei. f) Órgano responsable do ficheiro. A persoa que exerza o posto de Alcaldía do Concello de Mesía, como responsable superior de todo o persoal e impulsor de todos os servizos administrativos; o dito ficheiro manterase, conservarase e actualizarase polos axentes de promoción económica. g) Dereitos de acceso, rectificación, cancelación e oposición. Os axentes de promoción económica, serán perante quen se poderán executar os dereitos de acceso, rectificación, cancelación e oposición destes datos. h) Sistema de tratamento. Mixto. i) Nivel de protección. As medidas de seguridade para este ficheiro son de carácter básico.” Contra o presente acordo poderá interpoñerse polos interesados recurso contencioso-administrativo, ante a Sala do Contencioso-Administrativo do Tribunal Superior de Xustiza de Galicia, no prazo de dous meses contados a partir do día seguinte ao da publicación deste anuncio, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa. En Mesía, 17 de xaneiro de 2012. O alcalde D. Mariano Iglesias Castro